ગોલ્ડ કોસ્ટ કોમનવેલ્થ ગેમ્સમાં ભારતને મહિલા ટેબલ ટેનિસમાં માનિકા બત્રા અને મૌમા દાસની જોડીએ સિલવર મેડલ અપાવ્યો હતો. આ કોમનવેલ્થ ગેમ્સના ઈતિહાસમાં વિમેન્સ ડબલ્સ ટેબલ ટેનિસમાં ભારતનો સૌપ્રથમ મેડલ છે. આજે રમાયેલી ફાઈનલમાં માનિકા અને મૌમાની જોડીને ફાઈનલમાં સિંગાપોરની ફેંગ ટીએનવેઈ અને યુ મેન્ગયુએ ૧૧-૫, ૧૧-૪, ૧૧-૫થી હરાવી હતી. જ્યારે ભારતની સુતીર્થા મુખર્જી અને પૂજા સહસ્ત્રબુદ્ધેની જોડી બ્રોન્ઝ મેડલ મેચમાં મલેશિયાની હો યીંગ અને કારેન લીન સામે હારીને ચોથા ક્રમે રહી હતી.